CELEX: 32021D0602
Language: lv
Date: 2021-04-08 00:00:00
Title: Padomes Lēmums (ES) 2021/602 (2021. gada 8. aprīlis) par Eiropola izpilddirektora vietnieka iecelšanu

14.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 127/42
               
            
         PADOMES LĒMUMS (ES) 2021/602
         (2021. gada 8. aprīlis)
         par Eiropola izpilddirektora vietnieka iecelšanu
         EIROPAS SAVIENĪBAS PADOME,
         ņemot vērā Eiropas Parlamenta un Padomes Regulu (ES) 2016/794 (2016. gada 11. maijs) par Eiropas Savienības Aģentūru tiesībaizsardzības sadarbībai (Eiropolu) un ar kuru aizstāj un atceļ Padomes Lēmumus 2009/371/TI, 2009/934/TI, 2009/935/TI, 2009/936/TI un 2009/968/TI (1), un jo īpaši tās 54. un 55. pantu,
         ievērojot tai piešķirtās pilnvaras iecelt Eiropola izpilddirektoru un Eiropola izpilddirektora vietniekus,
         tā kā:
         
                     (1)
                  
                  
                     Viena pašreizējā Eiropola izpilddirektora vietnieka amata pilnvaru termiņš beidzās 2020. gada 31. decembrī. Tādēļ ir jāieceļ jauns Eiropola izpilddirektora vietnieks.
                  
               
                     (2)
                  
                  
                     Eiropola valdes 2017. gada 1. maija lēmumā ir paredzēti noteikumi par Eiropola izpilddirektora un izpilddirektora vietnieku atlasi, amata pilnvaru termiņa pagarināšanu un atbrīvošanu no amata.
                  
               
                     (3)
                  
                  
                     Saskaņā ar Eiropola valdes 2017. gada 1. maija lēmuma 3. panta 1. punkta b) apakšpunktu viena no Eiropola izpilddirektora vietnieka amata vietām tiek uzskatīta par brīvu kopš 2020. gada 3. jūlija. Paziņojums par vakanci Eiropola izpilddirektora vietnieka amata vietai tika publicēts Eiropas Savienības Oficiālajā Vēstnesī2020. gada 4. septembrī (2).
                  
               
                     (4)
                  
                  
                     Saskaņā ar Regulas (ES) 2016/794 54. panta 2. punktu valdes izveidota atlases komiteja (“atlases komiteja”) ir sastādījusi kandidātu sarakstu. Atlases komiteja sagatavoja pienācīgi motivētu ziņojumu un iesniedza to valdei 2020. gada 25. novembrī.
                  
               
                     (5)
                  
                  
                     Balstoties uz atlases komitejas ziņojumu un saskaņā ar Regulu (ES) 2016/794 un valdes 2017. gada 1. maija lēmumu, valde 2020. gada 10. decembrī sniedza motivētu atzinumu par jauna Eiropola izpilddirektora vietnieka iecelšanu, kurā tā ierosināja Padomei sarakstu ar trim amata vietai piemērotiem kandidātiem.
                  
               
                     (6)
                  
                  
                     Padome 2021. gada 25. janvārī izraudzījās Jean-Philippe LECOUFFE kungu par jauno Eiropola izpilddirektora vietnieku un par minēto izraudzīšanu informēja Eiropas Parlamenta Pilsoņu brīvību, tieslietu un iekšlietu komiteju (“LIBE komiteja”), kas ir atbildīgā komiteja Regulas (ES) 2016/794 54. panta 2. punkta ceturtās daļas nolūkā.
                  
               
                     (7)
                  
                  
                     
                        Jean-Philippe LECOUFFE kungs 2021. gada 24. februārī uzstājās LIBE komitejā. 2021. gada 23. martāLIBE komiteja sniedza atzinumu saskaņā ar Regulas (ES) 2016/794 54. panta 2. punkta ceturto daļu,
                  
               IR PIEŅĒMUSI ŠO LĒMUMU.
         
            1. pants
            Ar šo Jean-Philippe LECOUFFE kungs tiek iecelts par Eiropola izpilddirektora vietnieku laikposmam no 2021. gada 1. maija līdz 2025. gada 30. aprīlim AD 14 pakāpē.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 8. aprīlī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  OV L 135, 24.5.2016., 53. lpp.
         
         
            (2)  OV C 293 A, 4.9.2020., 1. lpp.